Anexa

Contract de asociere

Cap I. Părţile contractante 

Art.1 

Consiliul Local al Municipiului Timişoara, cu sediul în Timişoara, Bd. C. D. Loga nr. 1, reprezentat prin primar, dl. Gheorghe Ciuhandu şi

Fundaţia RUBIN, cu sediul în Giarmata, nr. 974, înregistrată la Judecătoria Timişoara sub nr. 22 din data de 02.07.2001, reprezentată prin dl. Stelian Vasile Cirţ, în calitate de Director Executiv.

Cap II. Obiectul contractului 
Art.2 

Obiectul contractului îl constituie asocierea în vederea amenajării unei serii de expoziţii eveniment intitulate „Arta în stradă”. Terenul ce va fi pus la dispoziţie de către C.L.T. este domeniul public strada Regiment 5 Vânători (fosta Vasile Goldiş), situată în intravilanul Municipiului Timişoara, în zona adiacentă Pieţei Unirii, fiind o stradă pietonală, amplasamentul expoziţional afectează o suprafaţă de aproximativ 100 mp din parcela  cu nr. top. 425 ( în suprafaţă totală de  895 mp),  înscrisă în C.F.  2 Timişoara, proprietatea Primăriei Municipiului Timişoara cu posibilitatea de a extinde spaţiul de desfăşurare înspre P-ţa Unirii cu 6 până la 10 metri.
Cap III. Durata contractului

Art.3

Prezentul contract de asociere se încheie pe o perioadă de 4 ani, începând cu data de 1 august 2007 cu posibilitatea de prelungire cu acordul părţilor prin Hotărâre de Consiliu.

Art.4

În cazul în care Consiliul Local al Municipiului Timişoara doreşte schimbarea amplasamentului sau încetarea expoziţiei înainte de expirarea termenului, va comunica acest lucru prin notificare scrisă Fundaţiei RUBIN care este obligată să ridice lucrările de artă în termen de 30 de zile de la data primirii notificării.
Art.5

Încetarea contractului poate avea loc şi în cazul în care Fundaţia RUBIN nu foloseşte spaţiul conform prezentului contract de asociere.

Cap IV. Obligaţiile părţilor
Art.6
Consiliul Local al Municipiului Timişoara se obligă să pună la dispoziţie strada Regiment 5 Vânători (fosta Vasile Goldiş), situată în intravilanul Municipiului Timişoara, în zona adiacentă Pieţei Unirii, stradă pietonală pavată cu piatră cubică cu posibilitatea de a extinde spaţiul de desfăşurare înspre P-ţa Unirii cu 6 până la 10 metri pentru a integra evenimentele în proiectul cultural Timişoara Mica Vienă.
Art.7

Fundaţia RUBIN se obligă:

1. să amenajeze terenul pus la dispoziţie de Consiliul Local al Municipiului Timişoara, strada Regiment 5 Vânători (fosta Vasile Goldiş), fără a deranja circulaţia pietonală, în sensul amplasării de expozitoare; 2.expoziţiile montate în spaţiul pietonal al străzii Regiment 5 Vânători vor rămâne accesibile publicului şi în timpul săptămânii, fără a deranja circulaţia pietonală
3. să se asigure că obiectele de artă nu aduc atingere moralei publice;

4. să îşi asume răspunderea pentru întreţinerea lucrărilor de artă, precum şi toate riscurile legate de integritatea acestora; 
5. să respecte clauzele prezentului contract;

6. să folosească spaţiul în scopul stabilit prin prezentul contract.

Cap V. Alte clauze:

Art.8

Părţile convin ca orice dispute privind interpretarea, executarea sau încetarea asocierii să fie soluţionate pe cale amiabilă şi numai în cazul în care acest lucru nu este posibil să se apeleze la instanţa de judecată competentă, potrivit dreptului comun.

Art.9

Forţa majoră exonerează de răspundere partea care o invocă dacă este notificată în 48 de ore de la producerea şi atestată printr-un certificat emis de Camera de Comerţ şi Industrie a României.

